金陵懷古四首  其二
作者：王安石
朝代：宋

paragraphs: 天兵南下此橋江，敵國當時指顧降。
山水雄豪空復在，君王神武自難雙。
留連落日頻回首，想像餘墟獨倚窗。
却怪夏陽纔一葦，漢家何事費罌缸。
地勢東回萬里江，雲間天闕古來雙。
兵纏四海英雄得，聖出中原次第降。
山水寂寥埋王氣，風烟蕭颯滿僧窗。
廢陵壞冢空冠劍，誰復沾纓酹一缸。
憶昨天兵下蜀江，將軍談笑士爭降。
黄旗已盡年三百，紫氣空收劍一雙。
破堞自生新草木，廢宮誰識舊軒窗。
不須搔首尋遺事，且倒花前白玉缸。